Selfoon red man teen pyl | Maroela Media
Foto verskaf deur New South Wales-polisie
ŉ Australiër het sy slimfoon as ŉ skild gebruik om ŉ pyl af te weer wat tydens ŉ onderonsie op hom gevuur is.
Die Australiese polisie het gesê die voorval het Woensdagoggend in Nimbin plaasgevind, ongeveer 750 km noord van Sydney. Die MardiGrass-marijuanafees word jaarliks in Nimbin aangebied.
Die 43-jarige man is glo met ŉ pyl-en-boog buite sy huis aangeval deur ŉ onbekende man.
Die 39-jarige boogskutter het die pyl op hom gevuur en hy het sy selfoon opgelig om die pyl af te weer. Die pyl is deur die selfoon en het die man in die ken getref, het die polisie verduidelik.
Die 43-jarige man het ŉ geringe besering opgedoen en het nie enige verdere mediese behandeling benodig nie.
Die vermeende aanvaller is op die toneel in hegtenis geneem en staan tereg op aanklag van die besit van ŉ gevaarlike wapen, aanranding met die doel om ernstig te beseer en opsetlike saakbeskadiging. Hy is voorlopig op borgtog vrygelaat en sal in April weer in die hof verskyn.
‘n Pyl word geskiet, nie af gevuur nie? En daardie pyl is ‘n kragboog pyl….en dodelik. Dit het nou wel nie ‘n “jag punt” nie, maar eerder ‘n “skyfskiet punt”….maar dit maak dit nog steeds dodelik. Hoekom die klag net “aanranding met die doel om ernstig beseer” is, is nogal vreemd. Om iemand met so ‘n pyl te skiet…….is poging tot moord, nie waar nie?
Dis nou ‘n “slim foon”………………………….
” Die aanvaller is op die toneel in hegtenis geneem ” Wow dis nou vir jou vinnig. In SA soek hulle die verdagte vir dae, maande en jare …………..
Onthou tog om nooit die “Robin Hood Adventure” App af te laai nie.